मध्यकालीन भारतीय इतिहास की जानकारी के स्रोत
यह ग्रंथ मोरक्को के यात्री इब्नबतूता ने लिखा है। यह उसका यात्रा-वृत्तांत है, जो अरबी भाषा में रचित है। इस ग्रंथ में उसने मुहम्मद तुगलक के दरबार, उसके नियम, रीति-रिवाजों, परम्पराओं, दास प्रथा एवं स्त्रियों की दशा का सुन्दर वर्णन किया है। उसका वर्णन पक्षपात की भावना से मुक्त है।
जयपाल
मुसलमानों का भारत में प्रथम प्रवेश राजा जयपाल के काल में हुआ। 977 ई. में गजनी के सुबुक्तगीन ने इनके राज्य पर आक्रमण कर कुछ स्थानों पर अधिकार कर लिया। राजा जयपाल ने प्रतिरोध किया, किंतु पराजित होकर इन्हें संधि करनी पड़ी। अब पेशावर तक मुसलमानों का राज्य हो गया। दूसरी बार सुबुक्तगीन के पुत्र महमूद गजनवी ने राजा जयपाल को पराजित किया। लगातार पराजयों से क्षुब्ध होकर इन्होंने अपने पुत्र आनंदपाल को अपना उत्तराधिकारी बनाया और स्वयं को अग्नि में जलाकर आत्मदाह कर लिया।